Sjednica Učiteljskog vijeća (9.4.2020.)

Dnevni red:

1. Praćenje prisutnosti i aktivnosti

2. Nastava na daljinu

3. Informacije iz MZO

4. Razno

‌

Ad.1

Na osnovu zapisnika sjednica sastavljeno je statističko izvješće koje je u prilogu.

Kolega psiholog sastavio je izvješće koje ukazuje na poteškoće koje pojedini učenici imaju (u prilogu).

Za učenike koji imaju tehničke poteškoće ( nemaju tablet, laptop ili slično) razrednici neka podatke dostave ravnateljici do utorka 13.4.2020.

Za učenike koji se teško snalaze u IT okruženju izradit će se osobni uputnik. Razrednici neka dostave upite ravnateljici do utorka 13.4.2020.

Za učenike s ostalim poteškoćama razrednici i stručni suradnici će u suradnji s učiteljima prilagoditi opterećenje učenika. Za svakog učenika učitelji će dobiti upute o načinu rada s učenicima.

Zaključak :

Od 303 učenika samo dva učenika nisu uključena u rad nastave na daljinu. Komunikacija s roditeljima nije ostvarena. O navedenom upoznat je Centar za socijalni rad. Od svih učenika koji su uključeni u virtualne učionice 85% učenika aktivno sudjeluje u radu. Za ostale učenike poduzet će se odgovarajuće mjere.

‌

Ad.2.

Na osnovu upitnika provedenog na nivou Hrvatske izdvojeni su rezultati za učenike naše škole (učenici 7. i 8. razreda). nakon analiza i sastavljanja preporuka kolega psiholog objavit će cjelokupne rezultate na ovim stranicama. Iz cjelokupnog upitnika izdvojeni su oni odgovori koji najviše utječu na rad u virtualnim učionicama:

otežano snalaženje u velikom broju postova 22% učenica

otežano poštivanje rokova 51% učenika

otežano snalaženje u sadržajima koje ne razumiju 21% učenica

opterećenost istovremenim zahtjevima iz različitih predmeta 19%

Predloženo je da se uvedu pravila :

jedan nastavni sat - jedan post sa komentarima i prilozima

Izbjegavati nepotrebne postove koji nisu u funkciji nastavnog sata

Dobro jutro je pristojnost ali u ovom virtualnom svijetu predstavlja opterećenje

Post se sastoji od najave teme , najavljenih ishoda , objašnjenja teme ( kratak

uvod , nastavni materijali, sažetak u kojem se stavlja naglasak na najbitnije )

Nastavni materijali postavljeni na nekoj od poveznica, dostupnih oblaka,

Ako je zadatak uradak koji trebaju predati neka to čine ili na dogovorenim mjestima ( osobne poruke, googl.doc.,…) , a ako baš mora biti na Edmodu neka bude kao komentar unutar nastavnog sata a ne zaseban post

-Isto je i za zbornicu, stavit će se svaki dan početak nastavnog dana na koje se može lajkati i komentirat

Vredovanje koje će se početi upisivati treba objaviti. Na jednom postu objavljenom na Edmodu( objavit će post ravnateljica, a učitelji dodaju u komentare) učitelji neka objave generalni prikaz vrednovanja koji će biti na webu škole, a detalje neka objave u svojim učionicama i za svaki zadatak zasebno.

Zaključak:

urediti postove na zbornici i učionicama

napraviti generalni plan vrednovanja ( što i kako) na zajedničkom postu u zbornici

uspostaviti način pojašnjavanja za one koji nešto ne razumiju ( osobna poruka ili slično, ili možda zasebna učionica tipa dopunska nastava- samo prijedlog)

kod pisanja ispita ili sličnih uradaka vrijede pravila kao i u realnim učionicama- razrednici uspostavite planer pisanja ispita da ne bi bilo više od 1 ispita u jednom danu

Ad.3

Informacije MZO su u privitku.

Ad.4.

Nastava se nastavlja prema dogovorenom kalendaru . Praznici počinju sutra 10.4. i traju do utorka .U utorak je prvi radni dan. Subota je radna po rasporedu od ponedjeljka.

Učiteljsko vijeće je zaključilo da se projektni tjedan predviđen u vremenu od 14.4.do 18.4. 2020. u novonastalim uvjetima ne može provesti. Planom je predviđeno najvećim dijelom terenska nastava koja je u ovim uvjetima neizvodljiva. Ukoliko se vratimo u učionice realizacija projektnog tjedna će se planirati u ovisnosti od novih uvjeta